**Service på ladeboks og sikring**

Den enkelte ladeeier bør i tillegg foreta en regelmessig visuell sjekk av ladestasjon, tilhørende sikringer og ladekabel. Se etter forandringer i material utseende, rust på produktet, spor etter varme, etc.

Hvis de ønsker kan vi i tillegg foreta en årlig kontroll av ladestasjonene som innbefatter visuell sjekk og rengjøring inni stasjonen, kontroll av likespenning og mellom L1-3 og PE, test av jordfeilbryter og kontinuitet på jordledning og etter trekking tilførselsledninger med moment.

For å få til dette må vi har tilgang til laderen, dvs garasjen må være åpen.

Pris blir gunstigst dersom flere bestiller og kontrollen kan tas samtidig:

**1-5 stk:               kr 750,- inkl mva per stk.**

**6-15 stk:             kr 650,- inkl mva per stk**

**Over 16 stk:       kr 550,- inkl mva per stk**

Ta kontakt med Kim Øien-Lundseie på styret@tolerud.no for å bestille service, samt å finne en dato for servicen.

Telefonnummer er å finne på [www.Tolerud.no](http://www.Tolerud.no)

Det er den enkelte beboer sitt økonomiske ansvar å utføre service.

Under så finner du utdrag på Informasjon fra DSB angående krav til sjekk av ladessystem: <https://www.dsb.no/lover/elektriske-anlegg-og-elektrisk-utstyr/tema/elbil---lading-og-sikkerhet/#krav-til-sjekk-av-ladesystem-i-borettslagsameier>

**Krav til sjekk av ladesystem i borettslag og sameier**

*Borettslag og sameier er underlagt krav i forskrift om internkontroll og skal derfor etablere rutiner for kontroll og vedlikehold av det elektriske anlegget i samråd med en registrert el-virksomhet. Dette følger av §9 i forskrift om elektriske lavspenningsanlegg (fel). Ladesystem og kontakter er utsatt for høy belastning over lang tid i kombinasjon med korrosjon og fysisk skade. Det er derfor viktig å avdekke varmgang og isolasjonssvikt før dette blir farlig.*

*Om ladepunktet eies av den enkelte beboer vil denne være ansvarlig for at sikkerheten er ivaretatt. Styret har et overordnet ansvar for å påse at alle aktiviteter i fellesarealer foregår på en sikker måte. Styret kan derfor pålegge eier av ladepunkt å iverksette tiltak om nødvendig.*

*Ladepunkter som er allment tilgjengelig skal sjekkes visuelt hver uke og kontrolleres av fagperson årlig. Dette omfatter ladepunkter som hvem som helst kan koble seg til - uavhengig om det kreves betaling. Eksempel på dette kan være ladepunkter for besøkende.*

*Ladepunkter som bare disponeres av den enkelte leilighetseier, dvs. krever kode eller nøkkel for tilgang, skal kontrolleres og vedlikeholde så ofte dette ansees nødvendig av registrert el-virksomhet. Bruker har ansvar for sikker bruk og at bil og ladeledning er i god stand. Styret må informeres om det oppdages avvik.*